สวัสดีค่ะ. คือ เพดานของหนู มันปูดๆนูนๆขึ้นมาแล้วก็เจ็บ แต่มองเองไม่ชัด ให้แฟนดูให้ เค้าว่ามีจุดคล้ายๆสิวก็ไม่เชิง มองดูสีดำๆแดง เพพานก็นูนๆปูดๆมาผิดปกติ เป็นมา4-5วันละค่ะ
สวัสดีค่ะ เนื้อนูนๆ ที่เพดานปาก อาจเป็น- ปุ่มกระดูกที่เพดานปาก (torus palatinus) เกิดจากการหนาตัวผิดปกติอย่างช้าๆ ของผิวกระดูก มักสัมพันธ์กับการใช้แรงบดเคี้ยวมาก โดยปกติจะไม่เจ็บไม่ปวด แต่หากได้รับแรงกระแทกจากอาหารแข็งหรือจากแปรงสีฟัน ทำให้เกิดแผล และทำให้เจ็บหรือปวดได้- เป็นแผลร้อนใน ซึ่งเนื่อเยื่อรอบๆ แผลอาจเกิดการบวม ทำให้ดูนูนเป็นก้อนได้- ถุงน้ำเมือก (mucocele หรือ ranula) ซึ่งเกิดจากมีการอุดตันของท่อของต่อมน้ำลายขนาดเล็กๆ แล้วทำให้มีการรั่วไหลของน้ำเมือกออกมารอบเนื้อเยื่ออ่อน ทำให้เห็นเป็นก้อนนูนได้ แต่มักไม่มีอาการเจ็บหรือปวด- เนื้องอกธรรมดาชนิดต่างๆ เช่น เนื้องอกของต่อมน้ำลายขนาดเล็ก ที่อยู่บริเวณเพดานปาก เนื้องอก neurofibroma, irritation fibroma, fibrous histiocytoma, granular cell tumor เป็นต้น- เป็นมะเร็ง แต่พบได้น้อยมากในคนอายุน้อย ก้อนมักโตเร็ว และมักทำให้เจ็บหรือปวดมากหากเนื้อที่นูนปูดออกมา ไม่หายไป และยังคงมีอาการเจ็บ ปวดต่อเนื่อง ก็ควรไปพบแพทย์เพื่อตรวจว่าน่าจะเกิดจากสาเหตุใดค่ะ ในเบื้องต้น ก็ไม่ควรไปจับ กดเนื้อนูนดังกล่าว ไม่แปรงฟันรุนแรง ไม่เคี้ยวอาหารที่เหนียวและแข็งเกินไป และควรดูแลรักษาความสะอาดในช่องปากด้วยค่ะ